Ιερά Μητρόπολις Αρούσας

Η Ιερά Μητρόπολις Αρούσας είναι από τις επαρχίες του Πατριαρχείου Αλεξανδρείας.

Στη δικαιοδοσία της Ιεράς Μητροπόλεως περιλαμβάνεται οι Περιφέρειες Αρούσα, Κιλιμαντζάρο, Ντοντόμα, Σινγκίντα, Ιρίνγκα, Μπέυια (ή Μπέγια)̠ και Ντζόμπε της Τανζανίας, ενώ έδρα της είναι η πόλη της Αρούσας.

 Ιστορικά στοιχεία 
Το 1952, μέλη της Ελληνικής Κοινότητας της τότε Ταγκανίκας αποφάσισαν την κατασκευή του Ιερού Ναού Ευαγγελισμού της Θεοτόκου Αρούσας, εντός των ιδιόκτητων εγκαταστάσεων του τότε Ελληνικού Σχολείου (σήμερα λειτουργεί Διεθνές Σχολείο «Ἅγιος Κωνσταντῖνος» της Ελληνικής Κοινότητας Τανζανίας). Στην ευρύτερη περιοχή της Αρούσας, και συγκεκριμένα στο Μόσι, δραστηριοποιήθηκε ο πρώτος ιεραπόστολος της Τανζανίας ο Αρχιμανδρίτης Νικόδημος Σαρίκας από το 1934 έως τον θάνατό του το 1941. 

Ολόκληρο το κράτος της Τανζανίας τελεί υπό την πνευματική δικαιοδοσία της Ιεράς Μητροπόλεως Ειρηνουπόλεως.

Στις 17 Νοεμβρίου 2016, η Ιερά Σύνοδος του Πατριαρχείου Αλεξανδρείας αποφάσισε την ίδρυση της Ιεράς Επισκοπής Αρούσας και Κεντρικής Τανζανίας και εξέλεξε τον μέχρι τότε Πρωτοσύγκελλο της Ιεράς Μητροπόλεως Ειρηνουπόλεως ιερομόναχο Αγαθόνικο Νικολαΐδη πρώτο επίσκοπο της νεοσύστατης Επισκοπής. Ο Αγαθόνικος χειροτονήθηκε στις 11 Δεκεμβρίου 2016, από τον Πατριάρχη Θεόδωρο, στον Ιερό Πατριαρχικό Ναό Αγίου Σάββα Αλεξάνδρειας. Ενθρονίστηκε στις 30 Απριλίου 2016, στον  Ιερό Ναό Αγίου Δημητρίου της Ελληνικής Κοινότητας Ιρίνγκας, από τον Μητροπολίτη Ειρηνουπόλεως Δημήτριο.

Τον Μάιο του 2019, ο Πατριάρχης Θεόδωρος πραγματοποίησε την πρώτη ποιμαντική επίσκεψη στη νέα Επισκοπή και πιο συγκεκριμένα στην πόλη Ιρίνγκα. Από τις 27 Μαΐου έως και τις 3 Ιουνίου 2022 ο Πατριάρχης Θεόδωρος πραγματοποίησε εκ νέου ποιμαντική επίσκεψη στην Επισκοπή και πιο συγκεκριμένα στην πόλη της Αρούσας.

Στις 7 Οκτωβρίου 2025, μετά από απόφαση της Ιεράς Συνόδου του Πατριαρχείου Αλεξανδρείας, η Επισκοπή ανυψώθηκε σε μητρόπολη.

 Ιεραποστολικά κέντρα 

 Στο Κινταμάλι 
Το Ιεραποστολικό Κέντρο της Μητροπόλεως στο Κινταμάλι Ιρίνγκας αποτελεί σημείο καταφυγής για χιλιάδες κόσμο. Καθημερινά δεκάδες παιδιά προσέρχονται, μετά τη λήξη των σχολικών μαθημάτων, για να παίξουν και να λάβουν ένα μικρό γεύμα.

Στο εσωτερικό του λειτουργεί ορφανοτροφείο θηλέων, ενώ πρόσφατα, κατά την ανακαίνιση, δημιουργήθηκε και ορφανοτροφείο αρρένων. Επίσης, διαμορφώθηκαν κατάλληλα χώροι εκμάθησης αγγλικών, κατήχησης και διεξαγωγής σεμιναρίων για τους ιερείς και τα λαϊκά στελέχη της Μητροπόλεως. 

Στους χώρους του Ιεραποστολικού Κέντρου βρίσκονται οι δύο ιεροί ναοί, ο Ιερός Ναός Αγίων Ανδρονίκου και Αθανασίας και ο Ιερός Ναός Αγίου Γεωργίου και Παναγίας του Κύκκου.

Εντός του Ιεραποστολικού Κέντρου, το 2018, η Ιερά Μητρόπολη ίδρυσε την Κλινική "Άγιος Νικόλαος". Μάλιστα, το Υπουργείο Υγείας της χώρας αναγνώρισε επίσημα τη λειτουργία της Κλινικής και πλέον συγκαταλέγεται ανάμεσα στα καλύτερα σε λειτουργία ιδιωτικά Ιατρικά Κέντρα της Περιφέρφειας Ιρίνγκα, ζητώντας την επέκταση των παρεχόμενων υπηρεσιών υγείας με παιδιατρικό και γυναικολογικό Ιατρείο.

 Στην Αρούσα 
Στις 28 Μαΐου 2022, ο Πατριάρχης Αλεξανδρείας Θεόδωρος Β΄ έθεσε τον θεμέλιο λίθο για την ανέγερση ιερού ναού της Υπεραγίας Θεοτόκου, εντός του νέου πολυδύναμου Ιεραποστολικού Κέντρου της πόλεως Αρούσας.

Σχεδιάζεται η ανέγερση ιατρικού κέντρου στα πλαίσια διαρκούς μέριμνας για την καταπολέμηση εκατοντάδων μεταδοτικών ασθενειών που απειλούν τις ζωές μικρών και μεγάλων στην Τανζανία. Στο Ιεραποστολικό Κέντρο Αρούσας πρόκειται να στεγαστεί η μεταφραστική επιτροπή της Ιεράς Επισκοπής Αρούσας και Κεντρικής Τανζανίας, η οποία αποτελείται από ιθαγενείς ιερείς που ομιλούν την αγγλική γλώσσα και έχουν και γνώσεις ελληνικών. Η μετάφραση λειτουργικών και πατερικών βιβλίων είναι ιδιαίτερα σημαντική για την πνευματική ζωή των ιθαγενών αδελφών μας, γιατί ακόμη και τα πλέον καθημερινά λειτουργικά βιβλία της Εκκλησίας όπως η Παρακλητική και τα Μηναία δεν έχουν μεταφραστεί μέχρι σήμερα.

Στο πολυδύναμο Ιεραποστολικό Κέντρο θα λειτουργεί και τεχνική σχολή.

 Ναοί και Μονές 
 Ναοί 
 Ιερός Καθεδρικός Ναός Ευαγγελισμού της Θεοτόκου Αρούσας
 Ιερό Ναό Αγίου Παντελεήμονος Ιλαλασίμπα
 Ιερό Ναό Αγίων Αναργύρων Μαπογκόρο
 Ιερός Ναός Αγίας Αικατερίνης Αρούσας
 Ιερός Ναός Αγίας Αικατερίνης Τανανγκόζι
 Ιερός Ναός Αγίας Παρασκευής Μανγκαλάλι
 Ιερός Ναός Αγίας Σοφίας Μακουμπίκε
 Ιερός Ναός Αγίας Τριάδος Ντοντόμα
 Ιερός Ναός Αγίου Αθανασίου Κιταπιλίμουα
 Ιερός Ναός Αγίου Αντωνίου Ντούλι
 Ιερός Ναός Αγίου Βασιλείου Νιαμιχού
 Ιερός Ναός Αγίου Γεωργίου και Παναγίας του Κύκκου Κινταμάλι
 Ιερός Ναός Αγίου Γεωργίου Καρσλίδη Μακαμπάκο
 Ιερός Ναός Αγίου Δημητρίου Ιρίνγκας
 Ιερός Ναός Αγίου Ιωάννου του Θεολόγου Ιμπόγγο
 Ιερός Ναός Αγίου Νεκτάριου Ισακαλίλο
 Ιερός Ναός Αγίου Νεκτάριου Σινγκίντα
 Ιερός Ναός Αγίου Νικολάου Σασαμάμπο
 Ιερός Ναός Αγίου Παρθενίου Μκόμπε
 Ιερός Ναός Αγίου Στυλιανού Κιλέλε
 Ιερός Ναός Αγίων Ανδρονίκου και Αθανασίας Κινταμάλι
 Ιερός Ναός Αγίων Ευλαμπίου και Ευλαμπίας Κιουέλε
 Ιερός Ναός Αγίων Ιωακείμ και Άννης Ουγκατσάνια
 Ιερός Ναός Αγίων Κωνσταντίνου και Ελένης Καλέγκα
 Ιερός Ναός Αγίων Κωνσταντίνου και Ελένης Κιπέρα
 Ιερός Ναός Αγίων Παϊσίου του Αγιορείτου και Λουκά του Ιατρού Μασέγκε
 Ιερός Ναός Αγίων Παντελεήμονος και Μεγάλου Αθανασίου Καλέγκα
 Ιερός Ναός Αποστόλων Πέτρου και Παύλου Κιουέλε
 Ιερός Ναός Αρχαγγέλων Μλόα
 Ιερός Ναός Ευαγγελισμού της Θεοτόκου Ιποάσι
 Ιερός Ναός Κοιμήσεως της Θεοτόκου Ιγκανγκιμάλε
 Ιερός Ναός Μεταφορφώσεως του Σωτήρος, Αγίου Πορφυρίου και Φωτίου του Μεγάλου Ιγκαγκιντούνγκου
 Ιερός Ναός Οσίας Παρασκευής Επιβατινής Ιντόντι
 Ιερός Ναός Προφήτη Ηλία Μαφουλούτο
 Ιερός Ναός Τιμίου Προδρόμου Μακονγκάτι
 Ιερός Ναός Τιμίου Προδρόμου Νζίχι
 Ιερός Ναός Τιμίου Προδρόμου Τουνγκαμαλένκα

 Μονές 
Στο Ιεραποστολικό Κέντρο στο Κινταμάλι Ιρίνγκας έχει κατασκευαστεί και λειτουργεί η γυναικεία Ιερά Μονή Αρχαγγέλου Μιχαήλ και Αγίου Μηνά, η πρώτη μονή της Ιεράς Μητροπόλεως.  

Στο Μοναστήρι αυτό προβλέπεται η λειτουργία Εργαστηρίων κατασκευής εικόνων, αγιογραφίας, ιεραραπτικής αλλά και η λειτουργία σεμιναρίων και μαθημάτων για τη διδασκαλία και εκμάθηση Βυζαντινής μουσικής.

 Επισκοπικός κατάλογος 
+ΕπίσκοποςΈναρξη ΠοιμαντορίαςΛήξη ΠοιμαντορίαςΣημειώσειςΑγαθόνικος (Νικολαΐδης)11 Δεκεμβρίου 2016Σήμερα

 Παραπομπές 

Αρουσας